cyanic-selkie/wikianc huggingface dataset:
AC/DC
Geschicht
Den Titelsong For Those About To Rock aus dem Joer 1981 huet sech quasi zur AC/DC-Hymne entwéckelt a gëtt haut nach meeschtens um Schluss vun all Concert gespillt.
Nom Album Back in Black koum, zwar no ville weideren Albumen, kee groussen Erfolleg an den 80er zustan. Eréischt an den 90er mat The Razor's Edge an dem Lidd "Thunderstruck" koume si zeréck an d'Hitparaden. No The Razor's Edge, sinn d'Young-Bridder erëm op hiren Urspronk zeréckkomm. D'Albume Ballbreaker a Stiff Upper Lip sinn däitlech vum Boogie-Woogie, Rock 'n' Roll a Blues markéiert. Als musikalescht Virbild gëtt ëmmer erëm den Chuck Berry genannt, deem säin "Duckwalk" feste Bestanddeel vum Angus Young senger Büneshow ass.
Dee leschte verëffentlechten Album ass Stiff Upper Lip aus dem Joer 2000 gewiescht.
Fir hiert Liewenswierk goufen AC/DC am Mäerz 2003 an d'Rock and Roll Hall of Fame opgeholl.
2014 huet de Malcolm Young mat der Band opgehalen, well hien ugefaangen huet dement ze ginn. 2016 ass de Frontmann vu Guns N' Roses, den Axl Rose, den neie Sänger vun AC/DC ginn.
Videoalbumen
Déi zwou Duebel DVDen Family Jewels a Plug Me In hu jeeweils ëmmer eng DVD déi d'Ära Bon Scott dokumentéiert an déi aner DVD déi d'Ära Brian Johnson dokumentéiert. Dobäi sief och gesot, datt Family Jewels u sech nëmmen erauskoum well AC/DC hirer aler Plackefirma Elektra dem Kontrakt no nach eng Verëffentlechung schëlleg war. Dëst gëtt däitlech duerch de Fakt datt Family Jewels kaum Bonus Material beinhalt an och am direkte Verglach zur anerer Duebel-DVD Plug Me In relativ eidel ausgesäit. Dobäi muss awer och ernimmt ginn datt d'Material vu béiden Duebel-DVDe komplett ënnerschiddlech ass an d'Videoe vu Fly on the Wall och op der Family Jewels drop sinn.
Geneviève Mersch
D'Geneviève Mersch, gebuer de 17. Januar 1963 an der Stad Lëtzebuerg, ass eng lëtzebuergesch Filmregisseurin an Dréibuchautorin.
Si schafft zu Lëtzebuerg an an der Belsch an dréint souwuel Documentairë wéi och fiktiv Filmer.
Zu hire bekannte Wierker zielen Le pont rouge (1991) iwwer d'Leit, déi ufanks der 1990er ënner der Rouder Bréck gewunnt hunn, souwéi de Spillfilm J'ai toujours voulu être une sainte (2002).
Éischt Notorietéit mat Kuerzfilmer
Hire "film de fin d'études", de fiktive Kuerzfilm La Ballade de Billie (1989), krut 1990 direkt eng Rëtsch Filmpräisser, dorënner de Präis fir déi bescht Schauspillerin um Festival international des écoles de cinéma vun Nîmes, de Präis fir déi bescht Schauspillerin an de Präis vum Kulturministère zu Mons, eng "mention spéciale" um Festival des Grandes Ecoles de Cinéma du Monde zu Montréal an de Grousse Präis zu Valenciennes.
1991 ass si mat hirem Kuerzfilm Le pont rouge engem gréissere Public bekannt ginn. Et ass een Documentaire iwwer d'Bewunner vum Pafendall, déi ënner der Rouder Bréck an der Stad Lëtzebuerg wunnen. D'Rout Bréck war deemools nach net ofgeséchert, an d'Awunner fanne reegelméisseg an hire Gäert d'Läiche vu Leit, déi sech vun der Bréck an den Doud gehäit hunn. Och dee Film krut e puer Filmpräisser an ass op ville Filmfestivaller gelaf, dorënner zu London, Paräis, Wellington, Tampere a San Francisco.
D'Joer drop huet si fir d'APEMH véier Spotte fir d'Integratioun vu Mënsche mat mentaler Behënnerung gedréint, souwéi eent vu siwe Segmenter am belsche Sketch-Film Les sept péchés capitaux. Déi aner sechs Segmenter goufe vun anere Realisateure gedréint, dorënner de Frédéric Fonteyne.
Hiren nächste fiktive Film, John (1995), weist wéi sech d'Fernbezéiung tëscht enger Bréisselerin an engem Amerikaner op Dauer verschlechtert.
Och Roger aus dem Joer 1995 krut vill Opmierksamkeet. Et ass de Portrait vun engem geschwätzege jonke Mann, deen um Rand vun der Gesellschaft lieft. E ass um Filmfestival Max Ophüls Preis zu Saarbrécken an an enger Rei anere Filmfestivalle gelaf.
269 v. Chr.
4. Joerhonnert v. Chr. | 3. Joerhonnert v. Chr. | 2. Joerhonnert v. Chr. 274 v. Chr. | 273 v. Chr. | 272 v. Chr. | 271 v. Chr. | 270 v. Chr. | 269 v. Chr. | 268 v. Chr. | 267 v. Chr. | 266 v. Chr. | 265 v. Chr. | 264 v. Chr.
Dës Säit befaasst sech mam Joer 269 v. Chr.
Geneviève Mersch
Éischt Notorietéit mat Kuerzfilmer
Sentimental Journey, e Kuerzfilm-Documentaire vun 1995, dréint sech ëm däitsch an amerikanesch Zaldoten aus dem Zweete Weltkrich, déi ëmmer erëm op hiren Asazplaz zu Lëtzebuerg zeréckkomme fir hir Traumata ze verschaffen.
Do dertëscht huet si mat Shahnaz (1996) e 14-Minutte Portrait vun engem jonke Meedchen a sengem Liewen am Afghanistan fir de Kont vu Médecins sans frontières gezeechent.
Am kuerzen Documentaire Iwwer an eriwwer (1997) geet et ëm déi zwéin Deeler vun der Uertschaft Eesbech, duerch déi déi däitsch-lëtzebuergesch Grenz leeft, a wéi een Impakt den Zweete Weltkrich op d'Liewe vun den Awunner hat.
1996 an 1998 huet d'Geneviève Mersch och zwéi kuerz Documentairen an der Rei Portraits d'artistes bäigesteiert a zwar iwwer d'Kënschtlerinnen Ann Vinck a Liliane Heidelberger.
Éischte Spillfilm a weider Documentairen
2001 huet d'Geneviève Mersch mam Kuerzfilm Verrouillage central (2001) e modernt Märche gedréint, dat op humoristesch Manéier op d'Ängscht vun enger jonker Fra ageet, déi d'Flemm huet, fir eleng ze sinn. Si hofft drop, hire "Prënz" ze fannen, a fënnt e bei hiren Deckelsmouken, vun deenen eng op eemol ufänkt ze schwätzen.
Zwee Joer drop koum hiren éischte Spillfilm eraus, J'ai toujours voulu être une sainte, mat der Marie Kremer an Thierry Lefèvre an den Haaptrollen. Dës lëtzebuergesch-belsch Koproduktioun gouf mam "Zénith d'or" als beschte Spillfilm um Festival des films du monde vu Montréal ausgezeechent. . E krut och de Lëtzebuerger Filmpräis an der Kategorie "Beschte Lëtzebuerger Film", zesumme mat L'homme au cigare. Am franséischsproochege Film geet et ëm eng Jugendlech op der Sich no hirer Mamm, déi si no hirer Gebuert am Stach gelooss huet.
Mat De Marathon vum Glawen (2016) huet d'Geneviève Mersch en Documentaire an der 2. Staffel vun der Rei routwäissgro, iwwer d'Pilgerplaz vun der Notre-Dame vu Fatima zu Wolz realiséiert.
2017 gouf si vum CNA kontaktéiert, fir eppes mat den alen Amateurfilmer ze maachen, déi de Filmarchiv vun Diddeleng huet. Zesumme mat der Monteuse Pia Dumont huet si fënnef Kuerzfilmer vu fënnef Minutten erstallt. D'Zil war fir déi wichteg Kollektioun vu private lëtzebuergesche Filmer ze valoriséieren an engem neie Public zougänglech ze maachen. Déi Kuerzfilmrei mam Titel Komm... ech filmen dech! ass 2020 erauskomm.
Henry Norris Russell Lectureship
Den Henry Norris Russell Lectureship ass e Wëssenschaftspräis, deen all Joer (mat dräi Ausnamen) vun der American Astronomical Society vergi gëtt, als Unerkennung vun der Liewensleeschtung an der astronomescher Fuerschung.
D'Laureate ware bis elo:
Georges Als
De Georges Als, gebuer den 18. September 1925 an der Stad Lëtzebuerg an do gestuerwen de 7. Abrëll 2014, war e lëtzebuergeschen Ekonomist a Jurist.
Hie war tëscht 1963 an 1990 Direkter vum Statec an huet eng ganz Rei vu Publikatioune verfaasst.
De Georges Als ass 1966 zum effektive Member vum Institut grand-ducal, Section des sciences morales et politiques, gewielt ginn.
1988 huet hie mat der Hilda Rau-Scholtes d'Actioun Solidaritéit gegrënnt, déi sech fir d'Lëtzebuerger Sprooch a géint d'Stëmmrecht fir Auslänner asetzt.
Hien ass de Jong vum Robert Als an de Papp vun der Schauspillerin Jacqueline Als. Hie war 1955 Matgrënner a jorelaang President vum Groupe alpin luxembourgeois (GAL) a war selwer e begeeschterte Grimpeur.
Hipparchos vun Nicäa
Genauegkeet
Den Hipparchos ass bei senge Fuerschungsaarbechte mat enger akribescher Genauegkeet virgaangen. Beim Verglach vu sengen eegenen Himmelsstudie mat deene vu fréieren (och babyloneschen) Astronomen, wéi z. B. den Aristyllos vu Samos an den Timocharis, huet den Hipparchos d'Prezessioun vun den Equinoxen entdeckt. Seng Berechnung vum tropesche Joer, d. h., d'Zäitdauer vun de Joreszäiten, ass no de moderne Miessungen nëmme 6,5 Minutten aus der Féiss. Den Hipparchos huet sech eng Method ausgeduecht, fir geographesch Standplaze mat Hëllëf vu geographesche Breeten a Längten z'ermëttelen. Hien huet d'Hellegkeet vun iwwer 800 Stäre katalogiséiert a berechent, a si op enger Kaart agezeechent. Den Hipparchos huet donieft och eng Tabell mat trigonometresche Seenen zesummegestallt, déi d'Grondlag fir déi modern Trigonometrie ass.
Liewen a Wierk
Déi bescht antik Quell déi vum Hipparchos eppes seet, ass den Almagest vum Astronom Ptolemäus.
268 v. Chr.
4. Joerhonnert v. Chr. | 3. Joerhonnert v. Chr. | 2. Joerhonnert v. Chr. 273 v. Chr. | 272 v. Chr. | 271 v. Chr. | 270 v. Chr. | 269 v. Chr. | 268 v. Chr. | 267 v. Chr. | 266 v. Chr. | 265 v. Chr. | 264 v. Chr. | 263 v. Chr.
Hipparchos vun Nicäa
Liewen a Wierk
D'Liewensdate vum Hipparchos sinn onbekannt, awer am Almagest si Beobachtunge vun him aus de Joren 147 v. Chr. bis 127 v. Chr. iwwerliwwert. De Jean Baptiste Delambre huet doraus, an aus weideren Indizien d'Gebuert an den Doud berechent. Et sinn och keng zäigenësseg Portraite bekannt. Antik Mënze mat sengem Bild goufen eréischt am 2. an 3. Joerhonnert geklappt. Well duerch de Ptolemäus bekannt ass, datt den Hipparchos zu Rhodos geschafft huet, gëtt allgemeng och ugeholl datt den Hipparchos op der Insel gestuerwen ass.
268 v. Chr.
Dës Säit befaasst sech mam Joer 268 v. Chr.
Hipparchos vun Nicäa
Liewen a Wierk
D'Haaptwierker vum Hipparchos sinn och verluere gaangen. Eenzeg e kritesche Kommentar an zwee Bicher iwwer e bekannt Gedicht vum Aratos vu Soloi (ëm 310 v. Chr. bis 245 v. Chr.) ass erhalen. Aus spéideren Erwähnunge léisst sech schléissen, datt den Hipparchos selwer och eng Bibliographie vu senge gréisste Wierker verfaasst hat. Säi Stärekatalog ass an den Almagest agepasst.
Op Basis vu senge Miessungen hat den Hipparchos een Himmelsglobus hiergestallt. Obwuel och hei d'Original verluer gaangen ass, ass awer bekannt, datt dëse Globus kopéiert gouf. Sécher ass et net, awer et gëtt ugeholl, datt eng Kopie an der Farnesescher Sammlung läit. Dës privat grouss antik Sammlung ass vun der Famill Farnese vu Roum a Caprarola (Italien) zesummegedroe ginn.
Den Hipparchos gëtt als Papp vun der wëssenschaftlecher Astronomie ugesinn a gëllt, zesumme mat dem Ptolemäus an dem Aristarchos vu Samos, als ee vun deene gréissten Astronomen aus der Antiquitéit.
Prezessioun
Duerch Vergläicher vun der Positioun vum Haaptstär an der Jongfra, Spica, mat enger Positioun vu viru ronn 150 Joer entdeckt hien d'Prezessioun vun den Equinoxen, déi sech ëm 2° verréckelt hat. Doraus errechent den Hipparchos eng Prezessioun vu mindestens engem Grad pro Joerhonnert. Den tatsächleche Wäert läit bei engem Grad pro 72 Joer.
D'Distanz tëscht Äerd a Mound huet hien op 30 Äerdduerchmiessere (384.000 km) berechent.
Astrometrie
Den Timocharis vun Alexandria an den Aristyllos vu Samos hate schonn ëm 300 v. Chr. eng Zesummestellung vu Stärepositiounen opgezeechent, déi allerdéngs warscheinlech net ganz prezis war. Am Joer 135 v. Chr. erschéngt en neie Stär um Himmel, méiglecherweis eng Supernova. Well awer d'Fixstärsphär als éiweg ugesi gouf, hu sou nei Stären eng gewësse Brisanz matbruecht. (wéi och zu den Zäite vum Tycho Brahe). Den Hipparchos huet beschloss fir e vollstännege Stärekatalog unzuleeën, deen ongeféier tëscht 800 an 1000 Stären ëmfaasst huet.
D'Längt vun de Joreszäiten
Déi ënnerschiddlech Längte vun de Joreszäite ware schonn de Babylonier bekannt, awer den Hipparchos huet d'Wäerter wesentlech verbessert. Hien huet d'Grondlag geschaf fir genee Positiounsmiessungen ze maachen. Dat vum Hipparchos agefouert an duerno allgemeng modernt Positiounsmiessgerät, d'Armillarsphär, gouf no der Sonn geeicht.
Mathematesch Aarbechten
Den Hipparchos huet ausserdeem déi éischt bekannten Tabell mat trigonometreschë Seenen zesummegestallt, déi d'Grondlag fir trigonometresch Berechnunge waren. An der haiteger Notatioun ass dëst:
Seen (A) = 2 · sin(A/2), déi hien a Schrëtt vu 7,5° uginn huet.
Aristyllos vu Samos
Den Aristyllos gebuer ëm 300 v. Chr. war en Astronom vu Samos. Hien huet am egypteschen Alexandria geschafft.
Den Aristyllos war deen éischte griicheschen Astronom, vun deem geschriwwe gëtt, datt hien (mam Timocharis vun Alexandria) Uertsbestëmmunge vu Fixstäre versicht huet. Seng verluere gaange Schrëft "Iwwer d'Fixstären" ass vum Hipparchos vun Nicäa a vum Ptolemäus benotzt ginn.
Prezessioun
Den Ausdrock Prezessioun gëtt a follgende Beräicher:
Heesprénger
Heesprénger, am breede Sënn vum Wuert, sinn eng Uerdnung (Orthoptera) an der Klass vun den Insekten (Insecta).
Bekannt Vertrieder vun den Orthoptere sinn déi eigentlech Heesprénger, wéi z. B. dat Gréngt Heepäerdchen, an d'Grillen (dorënner d'Heemelmaus). Wëssenschatlech ginn d'Orthopteren an zwee Gruppen (Ënneruerdnungen) agedeelt: d'Ensifera an d'Caelifera.
D'Wuert Heesprénger ass ofgeleet vun deenen Aarten déi een an de Summerméint am héije Gras, also zu där Zäit wou fréier Hee gemaach gouf, sprange gesäit. Dës Aarte falen duerch hire laanggestreckte Kierper an dat heefegt Sprangen op. Aner Vertreider vun den Orthoptera, wéi z. B. d'Grillen, hunn e gedrängte Kierper an eng verstoppt Liewensweis.
Heesprénger zu Lëtzebuerg
Enger rezenter Studie no konnte bis haut 49 Heespréngeraarten zu Lëtzebuerg nogewise ginn, wouvun awer 3 Aarten als ausgestuerwe gëllen (Proess 2004).
Autobunn A6 (Lëtzebuerg)
D'Autobunn A6, och Areler Autobunn genannt, ass eng lëtzebuergesch Autobunn am Kanton Lëtzebuerg an am Kanton Capellen. Als Iwwergank vun der A1 fänkt se um Gaasperecher Kräiz am Süde vun der Stad Lëtzebuerg un a leeft dann a Richtung Weste bis op d'belsch Grenz an der Gemeng Stengefort, wou s'un déi belsch Autobunn A4 ugeschloss ass.
D'A6 ass tëscht 1976 an 1982 a Betrib geholl ginn a s'ass op hirer ganzer Längt en Deel vun der E25.
Se huet eng Längt vun 20,8 km.
Kibitz
E Kibitz ass een, dee bei Brietspiller oder Kaartespiller den Oflaf vum Spill duerch Kommentaren oder Rotschléi stéiert, déi kee gefrot huet. Dobäi spillt de Kibitz guer net mat.
Canton de La Mothe-Saint-Héray
De Canton de La Mothe-Saint-Héray ass eng fréier franséisch administrativ Andeelung am Arrondissement Niort, am Departement Deux-Sèvres an der Regioun Nei-Aquitaine.
Kibitz
Am Figurative gëtt d'Wuert gebraucht fir e "Besserwësser".
Den Ausdrock ass och am Englesche bekannt als kibitzer.
Canton de Saint-Dizier-Ouest
De Canton de Saint-Dizier-Ouest ass eng fréier franséisch administrativ Andeelung am Arrondissement Saint-Dizier, am Departement Haute-Marne an der Regioun Grand Est.
Italieenesch Partie
D'Italieenesch Partie fänkt mat de follgenden Zich un:
Déi selwecht Stellung kann och iwwer d'Leeferspill 1. e4 e5 2. Lc4 Sc6 3. Sf3 Lc5 entstoen.
Enzyklopedie vun de Schacherëffnungen
An der Enzyklopedie vun de Schacherëffnungen ass d'Italieenesch Partie ënner de Schlësselen C50 bis C54 klassifizéiert.
Fathi Arafat
De Fathi Arafat gebuer den 11. Mäerz 1933 zu Kairo, a gestuerwen och do den 1. Dezember 2004, war e palestinensesche Politiker an de Brudder vum Jassir Arafat.
De Fathi Arafat, vu Beruff Dokter, huet an Egypten, Kuwait an a Jordanien gelieft. Hie war Member vum Nationalrot vu Palestina an Éierepresident vum palestinensesche Rouden Hallefmound. 1968 war hie Matgrënner vum Palestinensesche Rouden Hallefmound. De Fathi Arafat huet fir all d'Palestinenser déi am ganzen Noen Oste liewen ee Gesondheetssystem opgebaut.
De Fathi Arafat ass den 1. Dezember 2004 a sengem Haus zu Kairo u Mokriibs gestuerwen.
Thérèse vu Lisieux
D'Theresia vu Lisieux oder helleg Theresia vum Kand Jesus ass eng kathoulesch Helleg, déi 1925 helleggesprach gouf.
Wéi d'Thérèse 4 Joer hat, ass hir Mamm zu Alençon u Kriibs gestuerwen an d'Famill ass duerno op Lisieux geplënnert. Nodeem hir eelste Schwëster an d'Klouschter agetratt war, gouf d'Thérèse schwéier krank. Si gouf no hirer Ausso op d'Interventioun vun der Notre-Dame-des-Victoires vum Doud gerett. 1896, huet si d'Tuberkulos kritt. Wéi si 1897 gestuerwen ass, hat d'Thérèse eréischt 24 Joer. Si huet eng Autobiographie hannerlooss L'Histoire d'une âme, déi si op de Rot vun hirer Schwëster an Oberin, d'"Mutter Agnès", redigéiert hat. Bei hirem Doud war si nach ganz onbekannt. Bei hirem Begriefnes waren nëmmen eppes 30 Persounen. Si gouf den 29. Abrëll 1923 vum Pius XI séileg an de 17. Mee 1925 helleggesprach. Den 19. Oktober 1997, huet de Jean-Paul II hir den Titel Docteur de l'Église zouerkannt. A sengem apostolesche Bréif Divini amoris scientia, schreift en:
Literatur
Nëmmen déi rezent Publikatioune sinn hei opgezielt:
Um Spaweck
Offiziell Säit vum Schräin vun der Thérèse vu Lisieux
Krees
E Krees ass
Cerchio
Cercle artistique de Luxembourg
De Cercle artistique de Luxembourg (kuerz CAL) ass eng lëtzebuergesch A.s.b.l., där hiert Zil et ass, d'Konscht (arts plastiques) an hir Entwécklung zu Lëtzebuerg bekannt ze maachen a virunzedreiwen. De CAL gouf 1893 am Grand Café an der Stad Lëtzebuerg gegrënnt.
Salon
De CAL organisiéiert am Prinzip all Joer eng Ausstellung vu Konschtwierker, de Salon vum C.A.L.. Fir um Salon auszestelle muss de Kënschtler, deen déi lëtzebuergesch Nationalitéit huet oder dee säi Wunnsëtz zu Lëtzebuerg huet, seng Wierker engem Jury virstellen. Dëse Jury mécht dann d'Selektioun vun de Konschtwierker, déi um Salon ausgestallt ginn.
Verschidde Präisser ginn do ausgedeelt:
De Prix de Raville gouf vun 1987 bis 2007 verginn.
Ausserdeem gëtt et Gruppenausstellunge vu verschiddene Memberen, dacks an Zesummenaarbecht mat Galerien oder Sponsoren.
Schwaarzschwanzpräriehond
De Schwaarzschwanzpräriehond (Cynomys ludovicianus) gehéiert zu der Uerdnung vun de Knabberdéieren an der Gattung Präriehënn (Cynomys).
Canton de Châlette-sur-Loing
De Canton de Châlette-sur-Loing ass eng franséisch administrativ Andeelung am Arrondissement Montargis, am Departement Loiret an der Regioun Centre.
Ansebech
D'Ansebech ass e Waasserlaf am Éislek.
Si entspréngt op enger Héicht vu 486 Meter um Flouer an Ansbech bei der Hierheck.
Si ass ~ 900 m laang a fléisst a süd-westlecher Richtung.
Op enger Héicht vu 434 m leeft s'an d'Dirbech.
Krees (Geometrie)
E Krees ass eng geometresch Figur, déi aus de Punkte besteet déi d'selwecht wäit ewech si vun engem fixe Punkt, genannt Zentrum.
Mathematesch gesinn (an der euklidescher Geometrie) ass e Krees \mathcal{C}, deen als Zentrum O huet an als Radius (hallwen Duerchmiesser) r\ge0, den Ensembel vun de Punkten M, déi sou leien, datt d'Distanz vun O op M ëmmer gläich r ass.
Analytesch Duerstellung
An engem Repère orthonormé vum Plan euclidien schreiwe mer:
266 v. Chr.
4. Joerhonnert v. Chr. | 3. Joerhonnert v. Chr. | 2. Joerhonnert v. Chr. 271 v. Chr. | 270 v. Chr. | 269 v. Chr. | 268 v. Chr. | 267 v. Chr. | 266 v. Chr. | 265 v. Chr. | 264 v. Chr. | 263 v. Chr. | 262 v. Chr. | 261 v. Chr.
Dës Säit befaasst sech mam Joer 266 v. Chr.
Südamerikanesch Feldmaus
D'Südamerikanesch Feldmaus oder Südamerikanesch Grasmaus (Akodon) ass eng Gattung mat villen Aarte vun den Neiweltmais. Se sinn a ganz Südamerika ze fannen, an et sinn déi Mamendéieren déi do déi gréisst Populatioun hunn.
Impasse de la Fidelité / Getrouwheids-Gang
D'Impasse de la Fidélité, op Hollännesch Getrouwheids-Gang, ass eng breet Sakgaass zu Bréissel, déi bis géint 1835 eng normal Strooss war.
Si huet déizäit Ruelle du Bouc Émissaire (Zondebokstraatje) geheescht an huet d'Rue des Bouchers mat der Rue de l'Écuyer verbonnen.
Géint 1835 huet den Alexandre Gendebien, deen deemools Member vun der provisorescher Regierung war, e puer Haiser op den Ecker mat der Rue de l'Écuyer kaaft. Hien huet déi al Haiser afrappe gelooss an duerch en neit grousst Haus, dat queesch duerch Ruelle du Bouc Émissaire gebaut gouf, ersat, an huet doduerch d'Sakgaass créeiert wéi se haut nach ass.
D'Strooss ass haut besser bekannt well do d'Statu vun der Jeanneke Pis, d'Géigestéck vum Manneken Pis steet.
265 v. Chr.
4. Joerhonnert v. Chr. | 3. Joerhonnert v. Chr. | 2. Joerhonnert v. Chr. 270 v. Chr. | 269 v. Chr. | 268 v. Chr. | 267 v. Chr. | 266 v. Chr. | 265 v. Chr. | 264 v. Chr. | 263 v. Chr. | 262 v. Chr. | 261 v. Chr. | 260 v. Chr.
Dës Säit befaasst sech mam Joer 265 v. Chr.
Louis François Armand de Vignerot du Plessis
De Maréchal Louis François Armand de Vignerot du Plessis, Herzog vu Fronsac a spéider Herzog vu Richelieu (1715), Prënz vu Mortagne, Marquis vum Pont-Courlay, Grof vu Cosnac, Baron vu Barbezieux, Coze a Saugeon, Pair de France, ass den 13. Mäerz 1696 zu Paräis op d'Welt komm an den 8. August 1788 gestuerwen.
Aus der Famill vum grousse Kardinol Richelieu war de Louis François Armand de Vignerot du Plessis e Bouf vum Louis XIV. an der Herzogin vun der Bourgogne. Hie war dräimol bestuet. Fir d'éischt hat hie sech den 12. Februar 1711 mat der Anne de Noailles (†1716) bestuet. De 7. Abrëll 1734 huet hie sech mat der Élisabeth vu Loutrengen-Harcourt (†1740) bestuet, mat där hien zwee Kanner hat:
Am Alter vu 84 Joer huet hie sech 1780 fir d'drëtt bestuet, mat der Jeanne de Lavaulx.
De "franséischen Alkibiades" huet sech en Numm duerch seng amouréis Aventuren a seng Dueller gemaach, duerch déi hie 14 Méint an der Bastille verbruecht huet, wéi e jonk war. Duerno hat hien nach e puer Kuerzopenthalter am Paräisser Prisong, eemol wéinst engem Duell am Joer 1716 an eng aner Kéier den 20. Mäerz 1719 duerch d'Verschwörung vum Cellamare. D'Ukloe géint hie waren dermoosse schwéier, datt de Regent Philippe vun Orléans deklaréiert huet: « Si M. de Richelieu avait quatre têtes, j'aurais dans ma poche de quoi les faire couper toutes les quatre... ». Op d'Biede vu senger Duechter, der Mlle de Valois, déi an de Maréchal verléift war, huet de Regent hien nees fräi gelooss, mä seng Duechter huet him misse verspriechen, hien net ze bestueden.
Zu senge ville weiblechen Eruewerungen zielt ënner anerem d'Marquise du Châtelet am Joer 1733.
Duerch d'Protektioun vun der Marquise de Prie, gouf de Maréchal Richelieu Ambassadeur zu Wien (1725-1729) an duerno zu Dresden. Hei konnt hie sech als gudden Diplomat beweisen.
Am Joer 1743 gouf hien zum Premier gentilhomme de la Chambre ernannt, an am Joer 1755 Gouverneur vun der Guyenne wou hien d'Wäiner vu Bordeaux kennen a schätze geléiert huet.
Als muddege Krichsmann huet hie sech a ville Campagnen tëscht 1733 a 1758 ausgezeechent, an huet eng decisif Roll an der Schluecht vu Fontenoy gespillt (1745). 1748 gouf hie Maréchal de France.
Als brillante Courtisan hat hien e groussen Afloss op de Louis XV. bis zu der Madame de Pompadour, déi hie vum Kinnek ewechkritt, ouni en awer ganz ze diskreditéieren.
Als Mäzen war hien e Frënd vum Voltaire, deen hien dacks zu Besuch hat, zu Paräis, Versailles a Fontainebleau.
Och wann hie kaum d'franséisch Orthographie beherrscht huet, gouf hien de 25. November 1720 an d'Académie française gewielt. Hien huet säin Discours vum Fontenelle, Campistron an Destouches schreiwe gelooss. Hien hat e groussen Afloss an der Académie a gouf 1731 och membre honoraire vun der Académie des Sciences.
Den 1. Januar 1729 gouf hien an den Ordre du Saint-Esprit opgeholl.
Canton de Montargis
De Canton de Montargis ass eng franséisch administrativ Andeelung am Arrondissement Montargis, am Departement Loiret an der Regioun Centre.
Canton de Saint-Dizier-Sud-Est
De Canton de Saint-Dizier-Sud-Est ass eng fréier franséisch administrativ Andeelung am Arrondissement Saint-Dizier, am Departement Haute-Marne an der Regioun Grand Est.
Sokolski-Erëffnung
D'Sokolski-Erëffnung ass eng Erëffnung vum Schachspill. Se zielt zu den Zouene Spiller an ass an den ECO-Coden ënner dem Schlëssel A00 klassifizéiert.
D'Sokolski-Erëffnung fänkt mam follgenden Zuch un:
Vun den zwanzeg méiglechen éischten Zich ass 1. b4 jee no Datebank dee siwentheefegsten oder deen néngtheefegsten Zuch.
D'Sokolski-Erëffnung kann och duerch Zuchëmstellung iwwer 1. Sf3 nieft b4 entstoen, wouduerch Wäiss 1. b4 e5 an déi doraus resultéierend taktesch Varianten ëmgaangen huet. Den Anthony Santasiere huet dacks sou gespillt an dohier gëtt 1. Sf3 d5 2. b4 an den USA Santasiere's Folly genannt.
Geschicht
D'Sokolski-Erëffnung huet hiren Numm vum sowjetesche Schachtheoretiker Alexei Sokolski, dee sech nom Zweete Weltkrich intensiv mat 1. b4 auserneegesat huet. De Spëtznumm Orang-Utan krut dës Erëffnung vum polnesche Schachmeeschter Savielly Tartakower. 1924 beim Weltklassturnéier vun New York huet hien, éint e 1. b4 géint de Géza Maróczy gespillt huet, am Central Park Zoo engem Orang-Utan beim kloteren nogekuckt. De b-Bauer, dee bei der Sokolski-Erëffnung dacks d'Briet eropklëmmt, huet hien da mat engem Af associéiert, deen e Bam eropklëmmt. Den Numm Polnesch Erëffnung bezitt sech och op den Tartakower.
Groussmeeschteren déi d'Sokolski-Erëffnung geleeëntlech gespillt hunn, sinn ë. a. de Wassili Smyslow, den David Bronstein, de Boris Spasski an de Bent Larsen.
Grondiddien
Mat 1. b4 gewënnt Wäiss Raum um Dammefligel a kontrolléiert d'Feld c5. Doriwwer eraus kann ee Sprénger op c6 mat b5 verdriwwen oder e schwaarze Bauer op c6 oder c5 ofgetosch ginn. De wäissen Dammeleefer gëtt meeschtens schonn am zweeten Zuch fianchettéiert fir d'Diagonal a1-h8 ze kontrolléieren. De Kinneksleefer gëtt dacks mat e3 a Le2 entwéckelt, allerdéngs ass et och méiglech g3 a Lg2 ze spillen, wat zu engem Doppelfianchetto féiert. De Kinnekssprénger gëtt normalerweis op f3 entwéckelt, mat oder ouni f4.
Ee Virdeel vun der Sokolski-Erëffnung ass hir grouss Flexibilitéit: Zum Beispill no 1.... d5 oder 1.... Sf6 ka Wäiss mat engem fréien c4 an englesch Strukturen iwwergoen, mat f4 eng Bird-änlech Stellung erreechen oder mat g3 a Lg2 e Réti-Opbau ustriewen. No 1.... e5 ka Wäiss sech mat 2. a3 (oder 2. Lb2 f6 3. b5) fir eng éischter roueg a positionell Partie decidéieren oder mat 2. Lb2 Lxb4 3. Lxe5 (oder 2.... f6 3. e4!?) op taktesch Komplikatiounen aloossen. Déi grouss Zuel vu méiglechen Approchen huet dozou gefouert, datt eng grouss Villfalt vun ënnerschiddleche Spillertyppen d'Sokolski-Erëffnung gespillt hunn.
Varianten
Well Wäiss no 1. b4 keen direkten Afloss op d'Zentrum huet, äntwert Schwaarz meeschtens mam Doppelschrëtt vun engem Zentrumsbauer. Eng zweet Méiglechkeet ass en Dammenindeschen Opbau mat... Sf6,... e6,... b6 a... Lb7 oder e Kinneksindeschen Opbau mat... Sf6,... g6 a... Lg7. Eng drëtt Méiglechkeet ass de b-Bauer direkt unzegräifen mat 1.... a5 oder 1.... c6 nieft 2.... a5 oder 2.... Db6.
1.... e5
1.... e5 ass deen heefegste schwaarzen Zuch, well doduerch net nëmme Presenz am Zentrum opgebaut gëtt, mä och nach de Bauer op b4 vum Leefer ugegraff gëtt. Wäiss kann de Bauer mat 2. a3 decken, wat et Schwaarz erlaabt mat 2.... d5 een idealt Bauerenzentrum z'erriichten. Dofir ass d'Haaptvariant 2. Lb2 mat Ugrëff op e5. Doropshi ka Schwaarz säi Bauer mat 2.... d6 oder 2.... f6 decken oder de wäisse Bauer mat 2.... Lxb4 schloen, wat deen heefegsten Zuch ass.
Antares
Als Antares bezeechent gëtt:
Sokolski-Erëffnung
2.... Lxb4
No 2.... Lxb4 3. Lxe5 huet Schwaarz en Zentrumsbauer fir ee Randbauer ginn an hofft duerch säin Entwécklungsvirsprong en Ugrëff entfesselen ze kënnen. Eng interessant Alternativ ass d'Bauerenaffer 3. f4!?.
2.... d6
Mat de Baueren op e5 an d6 ka Schwaarz tëscht engem Alindeschen mat... Le7 an engem Kinneksindeschen Opbau mat... g6 a... Lg7 wielen.
Marshall-Ugrëff
De Marshall-Ugrëff fänkt mat de follgenden Zich un:
Sokolski-Erëffnung
2.... f6
Am Géigesaz zu 2.... d6 verspäert 2.... f6 net d'Diagonal vum schwaarzfeldrege Leefer, wouduerch d'Drohung de Bauer op b4 ze schloen erhale bleift. Wäiss kann de Bauer mat 3. b5 aus der Wierkungslinn vum géigneresche Leefer zéien oder den Ugrëff op de Bauer ignoréieren a mat 3. e4!? an d'Sokolski-Gambit iwwergoen.
1.... d5
Nom automatesche 2. Lb2 huet Schwaarz prinzipiell dräi Méiglechkeeten, déi mat der Entwécklung vu sengem Dammeleefer zesummenhänken. Schwaarz kann de Leefer mat... b6 a... Lb7 fianchettéieren, wat no... Sf6 an... e6 zu engem Dammenindeschen Opbau féiert, mat... Lf5 oder... Lg4 ausserhalb vun der Bauereketten e6/d5 entwéckelen oder mat... e6 ouni... b6 fir d'éischt aspäre wéi am ofgeleenten Dammegambit.
Marshall-Ugrëff
Enzyklopedie vun de Schacherëffnungen
An der Enzyklopedie vun de Schacherëffnungen ass de Marshall-Ugrëff ënner dem Schlëssel C89 klassifizéiert.
Hueweler Halt
D'Hueweler Halt ass e Lieu-dit an der Gemeng Biekerech.
Sokolski-Erëffnung
1.... Sf6
Wéi och op 1.... d5 ass hei déi bei wäitem heefegst Äntwert 2. Lb2. Well Wäiss dem schwaarze Spiller relativ vill Fräiheet am Zentrum léisst, kann dëse mat 2.... d5 oder 2.... e6 3. b5 d5 (oder 3. a3 d5) an d'Varianten no 1. b4 d5 iwwergoen. Allerdéngs huet Schwaarz och erëm eng Rei Indesch Strukturen zur Verfügung. Sou féiert 2.... e6 nieft... b6 nees zu engem Dammenindeschen an 2.... g6 nieft... Lg7 zu engem Kinneksindeschen Opbau.
Hueweler Halt
Se läit op enger Héicht vun 301 Meter um CR301 op der Hallschent tëscht dem leschten Haus vu Biekerech, der fréierer Waxweileschschmillen, an den éischten Haiser vun Huewel op der Plaz wou d'Atertlinn iwwer d'Strooss féiert. Den Numm krut se wéinst der Halt op där Linn tëscht der Näerdener Gare an der Äischener Gare eng ronn 2,3 km vum Nordkapp vum Habschter Tunnel ewech.
Sokolski-Erëffnung
1.... c6
Mam Zuch 1.... c6 gëtt dem wäisse b-Bauer d'Méiglechkeet geholl op b5 ze réckelen ouni verluer ze goen. Doduerch gëtt en ufälleg fir... a5, well en net direkt mat a3 gedeckt ka ginn a well c3 déi laang Diagonal a1-h8 verspäert. Fir déi Problemer ze léise spillt Wäiss meeschtens 2. e3, wouduerch d'Feld b5 erëm zougänglech ass. Dowéinst geet Schwaarz an der Reegel mat 2.... d5 oder 2.... Sf6 nees an aner Opbauten iwwer. Eng änlech Iddi wéi 2. e3 huet den Zuch 2. c4, deen och d'Feld b5 kontrolléiert an... a5 ineffektiv mécht. Wa Wäiss wéi an deene meeschten anere Variante säi Leefer mat 2. Lb2 fianchettéiert, ka Schwaarz den Ugrëff op de b-Bauer weiderféieren. Dat kann direkt duerch 2.... a5 geschéien, wourop Wäiss säi Bauer mat 3. b5 cxb5 4. e4 b4 5. a3 affert wéi am Wolga-Gambit (no 3. a3 axb4 4. axb4 Txa1 5. Lxa1 Db6 6. c3 steet de Leefer op a1 passiv), oder duerch 2.... Db6 3. a3 a5. No 4. c4 axb4 5. c5! däerf d'Damm net op c5 huelen, well Wäiss soss Material gewënnt (5.... Dxc5? 6. axb4 mat Doppelugrëff op d'Damm an op den Tuerm, z. B. 6.... Dxb4 7. Txa8 Dxb2 8. Txb8 Kd8 a Schwaarz huet just zwee Bauere fir säin Tuerm). Eng besser Léisung fir Schwaarz ass 5.... Dc7 6. axb4 Txa1 7. Lxa1. Schwaarz kann och 5. c5 verhënneren, andeems en 4.... d6 spillt an d'Drohung e Bauer ze gewannen erneiert. Allerdéngs ka Schwaarz no 5. Sc3 nach ëmmer kee Bauer gewannen, well 5.... axb4 6. axb4 Txa1 7. Dxa1 Dxb4? 8. Sd1! erëm Material verléiert, z. B. 8.... Sf6 9. Lxf6 exf6 10. Da8 Le7 11. Dxb8 0-0 a Schwaarz huet zwar een Enwécklungsvirsprong mä just ee Bauer fir säi Sprénger. D'Partie Leonid Judassin - Wladimir Jepeschin, New York Open 1990, ass follgendermoosse weidergaangen 5.... Sf6 6. b5 g6 7. Tb1 Dc8 8. g3 Lg7 9. Lg2 0-0 10. Sf3 d5 11. bxc6 bxc6 12. 0-0 La6 13. cxd5 cxd5 14. d3 Sc6 15. Da4 Tc8 16. Tfc1 e6 17. Sd1 Dd7 18. Lc3 h6 19. Lxa5 Sxa5 20. Dxa5 Txc1 21. Txc1 Db5 22. Dxb5 Lxb5 23. Tb1 Ld7 24. Se3 Ta8 25. Sc2 Lf8 26. d4 La4 27. Sfe1 Tc8 28. Sb4 Tc3 29. Ta1 Se4 30. Sed3 Sd2 31. e3 Sc4 32. Sc5 Lxc5 33. dxc5 Sa5 34. Sa6 1/2-1/2.
Paul Morgan
De Paul Morgan, gebuer als Paul Morgenstern den 1. Oktober 1886 zu Wien, a gestuerwen den 10. Dezember 1938 am KZ Buchenwald, war en éisträichesche Filmschauspiller.
Sokolski-Erëffnung
Enzyklopedie vun de Schacherëffnungen
An der Enzyklopedie vun de Schacherëffnungen ass d'Sokolski-Erëffnung ënner dem Schlëssel A00 klassifizéiert.
Hueweler Halt
Nei Haiser déi an de leschten zwanzeg Joer opgeriicht goufen, hunn déi eidel Gewan laanscht Strooss tëscht der Halt an Huewel opgefëllt. Fréier stoungen do nëmme 5 Gebaier, dovun d'Eisebunnsstatioun, zwou Wiertschaften, 1 Privathaus, an de Schneideratelier Klopp.
Fédération luxembourgeoise de golf
D'Fédération luxembourgeoise de golf, ofgekierzt F.L.G., ass de lëtzebuergesche Golfverband.
D'F.L.G. ass 1991 gegrënnt ginn.
Persounen
Vizepresident: Jack Sturgis
Sekretär: Robert Gorza
Ludwig Hassenpflug
Den Hans Daniel Ludwig Friedrich Hassenpflug gebuer de 26. Februar 1794 zu Hanau, an Hessen a gestuerwen de 15. Oktober 1862 zu Marburg), war en däitsche Jurist a Staatsmann. Vun 1839 bis 1840 war hie Chef vun der Zivilverwaltung zu Lëtzebuerg. Als President vum Regierungsrot war hien den Nofollger vum Friedrich Wilhelm von Goedecke.
Den Hassenpflug huet zu Göttingen Droit studéiert a gouf duerno Assesseur an der Geriichtskummer vum Regierungskollegium zu Kassel), gouf 1821 Rechts-Conseiller an 1832 Regierungsreferent an der Landgrofschaft Hessen-Kassel, wou en am Mee vum selwechte Joer Justiz- an Inneminister gouf.
An där Funktioun huet hie sech drugemaach, dem Kurfürst Willhelm I. vun Hessen säi reaktionäre System nees anzeféieren, deen en duerch déi 1831 agefouert Verfassung bedreet gesouch, an dat, obwuel e virdrun, wéi e Member vun enger Burschenschaft war, haart de Géigendeel gefuerdert huet. Dëst huet den Hassenpflug zum Mephistopheles vun der Reaktioun gemaach, d'Leit hunn hien Hessens Hass und Fluch genannt. 1837 ass e, well en net méi ze hale war, als Minister entlooss ginn.
1838 gouf en zum Chef vun der Administratioun an Hohenzollern-Sigmaringen ernannt, a schonn e Joer drop gouf e Chef vun der Zivilverwaltung zu Lëtzebuerg, dat grad d'Oftrennung vun der Provënz Lëtzebuerg hanner sech hat. Och hei huet hie sech sou onméiglech beholl, datt e just ee Joer am Amt war. Hie konnt et net verquëssen, seng Kontakter mam hollännesche Kinnek mussen iwwer en hollännesche Beamten zu Den Haag ofzewéckelen an datt den Iwwerschoss vum Budget an Holland goung. Wéi beléift en zu Lëtzebuerg war, léisst sech am beschten doduerch illustréieren, datt op der Musel de Wäin vun deem Joer, dee besonnesch sauer war, Hassenpflug-Joergang genannt ginn ass.
Tëscht 1841 an 1850 war en am Déngscht vu Preisen, fir d'éischt Member vum ieweschte Geriicht an dann, 1846, President vum ieweschten Appellatiounsgeriicht zu Greifswald. 1850 stoung hie selwer wéinst Hannerzéiung viru Geriicht a gouf och verurteelt. Och wann dëst Urteel spéider an Appel nees opgehuewe gouf, huet en de preisesche Statsdéngscht verlooss.
Den Hassenpflug huet sech op Marburg zeréckgezunn, wou en 1862 gestuerwen ass. Just viru sengem Doud huet en nach matkritt, datt d'Hessesch Verfassung vun 1839, déi e sech zur Liewensaufgab gemaach hat, ze zerstéieren, nees agesat gouf.
Hie war zweemol bestuet, seng éischt Fra war d'Sëschter vun de Bridder Grimm. Säi Jong; Karl Hassenpflug (1824-1890) war e Sculpteur.
Camille Ney
De Camille Ney, gebuer den 1. Januar 1919 zu Ell, gestuerwen den 29. August 1984 an der Stad Lëtzebuerg, war e lëtzebuergsche Politiker.
De Camille Ney war vu Beruff Veterinär. Politesch huet hie sech an der CSV engagéiert a gouf tëscht 1964 an 1979 an d'Chamber gewielt. Dräimol huet hien dëst Mandat mat deem vun engem Member vun der Regierung getosch: 1971-1972 war e Staatssekretär fir Landwirtschaft, Wäibau a Bildung an 1972-1974 Minister fir Landwirtschaft an ëffentlech Gesondheet an der Regierung Werner-Schaus II, an 1979-1982 Minister fir Landwirtschaft, Wäibau, Waasser a Bëscher an der Regierung Werner-Thorn-Flesch.
Laotesch Fielsrat
Déi Laotesch Fielsrat (Kha-nyou) mat dem wëssenschaftlechen Numm Laonastes aenigmamus, wat souvill wéi rätselhaft Maus aus dem Laos heescht, ass e klengt Knabberdéier dat 1996 am Laos an der Provënz Khammouan entdeckt gouf.
Canton de Beaugency
De Canton de Beaugency ass eng franséisch administrativ Andeelung am Arrondissement Orléans, am Departement Loiret an der Regioun Centre.
Pëtzbech
D'Pëtzbech ass e Waasserlaf am Éislek.
Si entspréngt op 480 m (NG-L) bei Eschduerf.
Op 269 m i. NN leeft se an d'Sauer.
Forcalquier
Forcalquier ass eng franséisch Gemeng am Departement Alpes-de-Haute-Provence an der Regioun Provence-Alpes-Côte d'Azur.
Se läit tëscht der Montagne de Lure an dem Luberon.
Die Spinnen
Die Spinnen ass eng Abenteuerfilmserie vum Fritz Lang, déi aus zwéi Filmer besteet. Vun véier Stéck, déi virgesi waren, goufen der nëmmen zwéi produzéiert. De Lang, deen nom éischten Deel vu Spinnen, Das Kabinett des Doktor Caligari sollt dréien, koum net dozou, an de Robert Wiene huet sech ëm de Caligari gekëmmert.
Ëm wat geet et an de Filmer ?
Et ass de Virleefer vum Steven Spielberg senger Indiana Jones-Trilogie. De sportleche Millionär, de Béise mam Doktertitel, den Harvard-Professer, dee vermësst gëtt, d'Goldgrouf an de Bierger, den "hellege Séi", den Inka-Tempel, d'Flucht an enger Montgolfière, déi mysteriéis Inka-Paschtouesch an nach allerhand "bekannt" Saachen.
1978 gouf a Südafrika eng Kopie fonnt, déi 1979 vum David a Kimberley Shepard restauréiert gouf.
Die Spinnen 1. Deel: Der goldene See
Däitschland 1919
Die Spinnen 2. Deel: Das Brillantenschiff
Däitschland 1919
Grouss däitsch Filmer 1933-1945
Hei si grouss däitsch Filmer vun 1933 - 1945 opgelëscht. Et sinn interessant Filmer, déi awer net onbedéngt vir am Box-Office ze fanne waren:
Wäibau a Spuenien
A ganz Spuenien gëtt et am Ganzen 51 Wäibaugebidder mat enger D.O. (Denominación de origen).
Spuenien huet e mediterrant Klima a gutt Buedemqualitéiten, dofir ass de Wäinubau praktesch am ganze Land méiglech. Spuenien huet mat 1,2 Milliounen ha déi gréisst Rieffläch op der Welt, ass awer an der Quantitéit nëmmen den drëtte Produzent. De spuenesch Wéngert gëtt vu ronn 150.000 Wënzer exploitéiert. Eng 5.000 Bodegae produzéiere mat 15.000 verschiddene Marken aus méi wéi 250 Riefzorten vill verschidde Wäintyppen, -stiler a -qualitéiten.
Geschicht
D'Wuerzele vum Wäibau a Spuenie gi bis an d'Zäit vun de Phenizier virun 3.000 Joer zeréck. D'Griichen, d'Réimer an d'Araber hunn de Wäibau op der Ibeerescher Hallefinsel gefleegt.
Qualitéitsstufen
De spuenesche System fir d'Wäiqualitéit ass d'Andeelung vu Crianza, Reserva a Gran Reserva a gëtt vun der Dauer vun der Entwécklung vum Wäin am Holzfaass an an der Fläsch festgeluecht.
264 v. Chr.
Dës Säit befaasst sech mam Joer 264 v. Chr.
Canton de Bégard
De Canton de Bégard ass eng franséisch administrativ Andeelung an den Arrondissementer Guincamp a Lannion, am Departement Côtes-d'Armor an der Regioun Bretagne.
Canton de Wassy
De Canton de Wassy ass eng franséisch administrativ Andeelung am Arrondissement Saint-Dizier, am Departement Haute-Marne an der Regioun Grand Est.
Hämmelsmarsch
Den Hämmelsmarsch ass e lëtzebuergesche Brauch.
Et ass den Ëmzuch an de Lëtzebuerger Uertschafte vun de Museksgesellschaften, mat Hämmel, fir d'Kiermes anzelauden. Haut sinn d'Hämmel aus dëse Cortège sou gutt wéi verschwonnen. D'Volleksweis mam selwechten Numm gëtt allerdéngs dobäi nach ëmmer gespillt.
Urspronk vum Ëmzuch
D'Traditioun fir virun enger Kiermes Hämmel duerch d'Gaassen ze dreiwen ass am Kader vun der Schueberfouer opkomm. Do gouf et beim Präisschéissen Hämmel ze gewannen an d'Foraine wollten deemno Reklamm fir d'Schéissbude maachen andeems se de Stater Leit hir schéi Präishämmel weise gaange sinn. Dat ass sou gutt ukomm, datt duerno uechtert d'ganz Land d'Kiermes mat engem Hämmelsmarsch agelaut gouf, obschonn et keen Hammel ze gewanne gouf.
Zanter 2008 gehéiert d'Schueberfouer mat hirem Hämmelsmarsch zum nationalen Inventar vum immaterielle Kulturierwen zu Lëtzebuerg.
Den Text vum Michel Lentz
1. Stroph
'T as Kiirmesdag an eng Gei jéngt muerges an der Gaass, 'T jäitzt eng Clarnett an 't brommt eng schaddreg Baass, An d'Hämmel gin derbei mat Bänn a Flettschen un, Blénkeg zënne Plettlen an der Rei sin hannendrun, Sin hannendrun;
2. Stroph
D'Leit si gebotzt an si hun hir schéinste Kleeder un, D'Kamäiner dämpen, d'Kächen, déi sinn drun, d'Pan an der Fuesend, déi ass nët esou geplot, Well et ass haut nët genoch mat engem Hämmelsbrot, A mat Zalot.
An aus der Friemd sinn d'Lëtzebuurger do, Op d'Kiirmes kommen si vu wäit an no, 'T as aus der Heemecht keen, a wir en iwer d'Mier, Op de Schuebersonndeg, 't ass gewëss, dann denkt ën hier, Dann denkt ën hier.
3. Stroph
Hun d'Hämmel dann d'Musikanten d'Neipuert ausgeleet, Mam Fouermeeschter voll Gléckséilegkeet, Da sëtzen d'Leit um Dësch mat hire Kirmesgescht, d'Tell're klënken, jiddereen, deen deet sei meescht, sei bescht, Sei meescht, sei bescht.
D'Gemitlechkeet, déi schenkt en d'Glieser aan, An d'Lëschtegkeet, déi blénkt aus allen Aan, De Quetschekoch, dee schmaacht wéi de beschte Bond, D'Fra vum Haus as frou, well alle Mënsch e gutt huet fond, E gutt huet fond.
An d'Schuebermëss, déi ass dann an hirem volle Glanz; D'Trompett an d'Gei déi ruffe bei den Danz; Grouss Schëlter op de Lietsche gi wëll Déieren un, Wouvun as s'am ofsten nët en Hoor dobannen hun, Dobannen hun.
Hei weisen si e Riis, dee Sable frësst, An do e schwaarze Mann, deen Tubak ësst; All Wonner vun der Welt, déi ka mer hei gesin, Nëmmen nët e Mensch, deen iech fir näischt géif eppes gin, Géif eppes gin.
Et gëtt awer och schonn en Text aus dem 19. Joerhonnert vum Jean-François Gangler, deen haut an de Vergiess geroden ass:
Den Hèmmelsmarsch
(Op eng al Volleksweis) Den Hèmmelsmarsch, den ass ons alleguor bekannt, Gedro'n a gebuor'n am Letzebuerger Land, En huot och scho geschalt am Friéme sengem O’r, Dén séch mol font bei ons hei op der Schuoberfo'r. Ass dat net wo'r? Op Kirmessdag, wan en de Kaffemuorgens drénkt, dan heert mer fu fèrn, dat d'Musék entzwo klénkt, Mam Hammel kommen s'un foll Flètschenn a foll Bènn, Op séngem fètte Pèlz, Kokarden one Enn. Gelêt fum Menn.
A Plèttlen selverweiss an Tèll're fonkelnei, Fu Jongen gedro'n hofreg op hirt Gezei, Se gin iéch stolz am Takt an hun èng Freed am Leif, Als hètten se gewonn en Hammel an der Scheif. De Krag foll Steif.
Fu Kanner emzéngt de Bruzéck get em d'Stad gefeert, Bei d'Stadhèrn an ’t gudd Birg’r mat em agekeert. De Foermêschter héllt mat Gravitet sei Sproch, Da kemt Dreppchen erbei mat èngem Maufel Koch, E Stéck Ham och.
De ganzen Opzog get zur Neipuort dan ’raus, Mam Hammel op d'Kélebènk an dan och an d'Schesshaus, Da get derfir geschosst mat Klatzen a mat Blei, an den en da gewennt, den hèllt èng Rommenei*, (*Emzock) Mat séngem M'rei. E kritt èng Lorberstrauss mat faarw’ge Bènner drun, Mat Vivat Alles stemmt den Hèmmelsmarsch dan un, An ho! ’tget dra geruff, an ho! ’tget dra gejaut, Dat muoncher Damm iéch méngt si krit èng Héngerhaut. O du lef Braut.
Un combat
Un combat ass e Kuerzfilm vum lëtzebuergesche Regisseur Christophe Wagner aus dem Joer 2002.
Ëm wat geet et am Film?
Zwéin Zaldote sëtzen an engem zerschossenen Duerf an enger Heip an der Fal: e Sniper huet s'am Viséier. En Erauskomme schéngt onméiglech.
Wat gouf driwwer geschriwwen?
"Un combat [...] est avant tout une réussite formelle et prouve le don technique du jeune cinéaste pour le découpage de l'espace et de l'image." Josée Hansen in: Lëtzebuerger Land.
Canton de Châteauneuf-sur-Loire
De Canton de Châteauneuf-sur-Loire ass eng franséisch administrativ Andeelung am Arrondissement Orléans, am Departement Loiret an der Regioun Centre.
Fréijoershimmel
Fréijoershimmel gëtt deen Deel vum Stärenhimmel genannt, deen a klore Fréijoers-Owender ze gesinn ass. De visuellen Ausschnëtt vum Himmel, deen ëmmerhin 15 vun den 30 hellste Stäre weist, hänkt of Den 2. an 3. Afloss wierke géinteneen, dat heescht, e Mount méi spéit, gesäit een de selwechten Himmelsausschnëtt ëm 2 Stonne méi fréi, oder all Dag ëm knapps 4 Minutte méi fréi (Ëmlaf vun der Äerd ëm d'Sonn).
Stären
Déi opfällegst Konstellatioune sinn de Grousse Won direkt iwwer eisem Kapp an de Léiw héich am Süden. Am August zitt eis Sonn duerch d'Stärebild Leo, soudatt hien dann net ze gesinn ass.
Kuckt och
Summerhimmel, Hierschthimmel, Wanterhimmel
Ligne de vie (Film)
Ligne de vie ass e lëtzebuergeschen Documentaire vum Christophe Wagner aus dem Joer 2002.
Ëm wat geet et am Film?
De Film portraitéiert 4 Leit - e Mann, eng jonk Fra, eng Koppel - an hirem schwéieren Equiliber tëscht "normalem" Liewen an Ofrutschen an d'Marginalitéit (se sinn alle véier drogenofhängeg).
Soss
De Film war dem Christoph Wagner säin éischte Film nom Studium a gouf tëscht Januar a Juni 2001 gedréint. Am Ganze goufe 50 Stonne Filmmaterial opgeholl.
Bei der Presentatioun vum Documentaire gouf och e fiktionale Kuerzfilm vum Christoph Wagner, Un combat, gewisen.
De Film gouf op VHS-Kassette verëffentlecht.
Wat gouf driwwer geschriwwen?
Josée Hansen, d'Lëtzebuerger Land: "'Christophe Wagner réussit le défi difficile de se glisser dans l'intimité des gens qu'il observe, dans leur vie, pour les montrer de l'intérieur, sans pour autant les trahir. [...] Il ne démontre pas, il montre - et c'est la grande qualité de son film.'"
Viviane Thill, Forum N° 222: "'Sur un sujet difficile, celui de la misère sociale au Luxembourg, Christophe Wagner a réussi un film convaincant et touchant, parfois révoltant et souvent dur, qui laisse toujours le spectateur libre de l'attitude qu'il choisira d'adopter vis-à-vis des protagonistes.'"
Australesch Waasserrat
Rakali ass en Numm deen aus der Aboriginisprooch kënnt a vun der australescher Regierung proposéiert ass fir déi Australesch Waasserrat (Hydromys chrysogaster) ze nennen.
263 v. Chr.
4. Joerhonnert v. Chr. | 3. Joerhonnert v. Chr. | 2. Joerhonnert v. Chr. 268 v. Chr. | 267 v. Chr. | 266 v. Chr. | 265 v. Chr. | 264 v. Chr. | 263 v. Chr. | 262 v. Chr. | 261 v. Chr. | 260 v. Chr. | 259 v. Chr. | 258 v. Chr.
Dës Säit befaasst sech mam Joer 263 v. Chr.